33 Yehowa ne Yeremia kasae ne mprenu so. Saa bere no, na ɔda so da Awɛmfo Aban no mu hɔ.+ Ɔka kyerɛɛ no sɛ:2 “Yehowa a ɔyɛɛ asaase, Yehowa a ɔnwenee asaase na ɔde tim hɔ pintinn a ne din ne Yehowa no, nea waka ni,3 ‘Frɛ me, na megye wo so, na mayɛ krado sɛ mɛka nsɛm akɛse ne nneɛma a wonte ase na wunnim akyerɛ wo.’”+4 “Yehowa, Israel Nyankopɔn no aka afi a ɛwɔ kurow yi mu ne Yuda ahemfo afi a akoban* ne sekan nti, wɔadwiriw agu no ho asɛm.+5 Wasan aka wɔn a wɔreba ne Kaldeafo abɛko no nso ho asɛm, na waka sɛ ɔde nnipa a obekunkum wɔn wɔ n’abufuw ne n’abufuhyew mu no afunu bɛhyɛ kurow no ma. Bɔne a kurow yi mu nnipa ayɛ nti, wayi n’ani afi kurow yi so. Nea waka ni:6 ‘Hwɛ, mɛma ne ho atɔ no, na wanya apɔwmuden.+ Mɛsa wɔn yare, na mɛma asomdwoe ne nokware abu so ama wɔn.+7 Na mɛsan de Yudafo a wɔakyere wɔn kɔ ne Israelfo a wɔakyere wɔn kɔ no aba bio,+ na mɛsan ama wɔn so asi hɔ sɛnea meyɛɛ no kan no.+8 Medwira wɔn ho afi wɔn mfomso ne wɔn bɔne a wɔayɛ atia me no nyinaa ho,+ na mede wɔn mfomso ne wɔn bɔne a wɔayɛ atia me, ne wɔn mmarato a etia me nyinaa bɛkyɛ wɔn.+9 Na kurow yi din bɛma madi ahurusi, na ama wɔayi me ayɛ, na wɔahyɛ me anuonyam* wɔ aman a wɔbɛte papa a mayɛ wɔn no nyinaa anim.+ Na papa a mɛyɛ kurow no ne asomdwoe a mɛma anya nti,+ aman no besuro na wɔn ho apopo.’”+10 “Nea Yehowa aka ni: ‘Kurow yi a mobɛka sɛ asɛe a onipa ne nyɛmmoa nni hɔ bio, Yuda nkurow ne Yerusalem mmorɔn a adeda mpan a nnipa nni hɔ na obi nte hɔ na nyɛmmoa nni hɔ no,11 wɔbɛsan ate ahurusi nnyigyei ne osebɔ nnyigyei,+ ne ayeforokunu nne ne ayeforo nne, ne nkurɔfo nne a ɛbɛka sɛ: “Monna asafo Yehowa ase, efisɛ Yehowa ye,+ na ne dɔ nni huammɔ; ɛwɔ hɔ daa!”’+“‘Wɔde aseda afɔre bɛba Yehowa fi,+ efisɛ mɛsan de asaase no sofo a wɔakyere wɔn kɔ no aba sɛ kan no,’ Yehowa asɛm ni.”12 “Nea asafo Yehowa aka ni: ‘Asaase a asɛe a nnipa ne nyɛmmoa nni so yi ne ne nkurow nyinaa mu no, nguanhwɛfo bɛsan anya adidibea ama wɔn mmoa adeda hɔ.’+13 “‘Mmepɔw so nkurow ne nkurow a ɛdeda fam ne anaafo nkurow ne Benyamin asaase ne Yerusalem ho nkurow+ ne Yuda nkurow mu no,+ nguan bɛsan afa nea ɔkan wɔn no nsa ase bio,’ Yehowa na waka.”14 “‘Hwɛ! Nna bi reba,’ Yehowa asɛm ni, ‘na ɛbɔ a mahyɛ Israel fi ne Yuda fi sɛ mɛyɛ adepa ama wɔn no, mɛma aba mu.+15 Saa nna no mu ne saa bere no, mɛma trenee dua bi afefɛw* ama Dawid,+ na obebu atɛntrenee na wayɛ adetrenee wɔ asaase no so.+16 Saa nna no mu no, wobegye Yuda,+ na Yerusalem bɛtena ase dwoodwoo.+ Na edin a wɔde bɛfrɛ no ne: Yehowa Ne Yɛn Trenee.’”+17 “Na nea Yehowa aka ni, ‘Daa Dawid aseni na ɔbɛtena Israel fi ahengua so.+18 Na Lewifo asɔfo no nso, daa wobenya onipa a obegyina m’anim abɔ ɔhyew afɔre, na wahyew aduan afɔre, na wabɔ afɔre.’”19 Na Yehowa asɛm baa Yeremia nkyɛn bio sɛ:20 “Nea Yehowa aka ni, ‘Sɛ mubetumi asɛe m’apam a ɛfa adekyee ho, ne m’apam a ɛfa adesae ho, na adekyee ne adesae amma bere a ɛsɛ sɛ ɛba a,+21 ɛnde me nso mebu me ne m’akoa Dawid apam no so,+ sɛnea ɛbɛyɛ a ɔrennya ɔbabarima a ɔbɛtena n’ahengua so adi hene;+ saa ara na anka mebu me ne Lewifo asɔfo a wɔsom me no apam no so.+22 Sɛnea wontumi nkan ɔsoro asafo, na wontumi nsusuw mpoano anwea no, saa ara na mɛma m’akoa Dawid asefo* ne Lewifo a wɔsom me no ayɛ bebree.’”23 Na Yehowa asɛm san baa Yeremia nkyɛn sɛ:24 “Wontee sɛ nkurɔfo yi reka sɛ, ‘Mmusua abien a Yehowa apaw wɔn no, ɔbɛpo wɔn’ anaa? Nkurɔfo no abu me ara me man animtiaa, na wommu wɔn sɛ ɔman bio.25 “Nea Yehowa aka ni: ‘Sɛnea m’apam a ɛfa adekyee ne adesae ho rentwam,+ na me mmara* a ɛfa ɔsoro ne asaase ho nso rentwam no,+26 saa ara na merempo Yakob ne m’akoa Dawid asefo* da. Na sɛnea ɛte biara, mɛfa n’asefo* ama wɔadi Abraham ne Isak ne Yakob asefo* so. Efisɛ mɛboaboa wɔn nkurɔfo a wɔakyere wɔn kɔ no ano,+ na mehu wɔn mmɔbɔ.’”+
Ase Hɔ Nsɛm
^ Esiw anaa ɔfasu a wogyina so ko anaa wɔde bɔ kurow ho ban.
twi_Latn twi_Latn twi_Latn